
                 2006 nr…..

Projekteerimistingimuste määramine
( Daumani tn.11 „Cippollino” lasteaia ujula rekonstrueerimine )
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Daumani tn.11 „Cippollino” lasteaia ujula rekonstrueerimise ehitusprojekti koostamiseks.  
	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht
                                         
	Narva linn,

Daumani tn.11 
Rekonstrueeritavate ruumide üldpind: kuni 150,0m2
Maakasutuse sihtotstarve: ühiskondlike hoonete maa

	1.3  Lähteülesanne on kehtiv 2 aastat alates korralduse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 12.10.06.a avaldus nr.1472/1-11 
         Arkadi Nikolajev –  Kommunaalmajandusosakonna juhataja direktori ülesannetes 
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on laste ujula rekonstrueerimine.
	3. ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Ehitusprojekt koostada vastavalt Eesti standardile EVS 811:2002

3.6 Esitada projekti nimetus vastavalt projekteerimistingimustele.
3.7 Projekt koostada vastavalt Vabariigi Valitsuse 11.07.1996.a. määrusele nr 185 “Ujula tervisekaitsenormid ja –eeskirjad TKNE-7/1996”.
3.8 Esitada hoone ehitusprojekti sõltumatu ekspertiis. (Ehitusseadus § 21 p.2)
	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: kuni 150,0 m².
4.2 Ujula remont vastavalt ruumide seisundi tehnilise ekspertiisile.
4.3 Riietusruumide rekonstrueerimine: uste vahetamine olemasolevates mõõtmetes, vajadusel ette näha põrandaküte. 

4.4 Duširuumi rekonstrueerimine: vastavalt ujula tervisekaitsenormidele lasteasutuses peab olema 1 dušš 3 külastaja kohta.

4.5 WC-d peavad paiknema nii, et oleks välistatud sisenemine basseini duširuumi läbimata.

4.6 Basseiniruumi rekonstrueerimine: aknaraamide ja uste vahetamine olemasolevates mõõtmetes, seinte ja vahelae renoveerimine. Basseini ruumi seinad ja vahelagi peavad olema niiskuskindlad ning puhastatavad.

4.7 Vajadusel basseini sissepääsu ees oleva jalavanni, basseini ääriste ja trepi rekonstrueerimine. 
4.8 Vajadusel käiguraja rekonstrueerimine. Rada peab olema köetav ja selle pind ei tohi olla libe. Raja katmisel madala soojusjuhtiva materjaliga võib rada mitte kütta.
4.9 Likvideeritavad ja ümberehitatavad ruumide osad: ümberplaneerimine võib toimuda mittekandvate vaheseinte arvelt. Lahendada ehitusprahi utiliseerimine.
4.10 Siseviimistlus: kasutatavad materjalid peavad vastama tervisekaitsenõuetele. Siseviimistluse lahendus esitada projekti koosseisus. 
4.11 Ventilatsioonisüsteemide rekonstrueerimine: ventilatsioon peab tagama ujulas õhu suhtelise niiskuse 50-70%.

4.12 Küttesüsteemi rekonstrueerimine: küte peab tagama temperatuuri vastavalt ujula tervisekaitsenormidele.

	5. INSENERTEHNILISED ERITINGIMUSED



5.1 Esitada projekti koosseisus insener-tehnilised projektlahendused elektrivarustusele, ventilatsioonile, küttele, veele ja kanalisatsioonile.

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

	6. ERITINGIMUSED




6.1 Enne projekteerimise algust tuleb läbi viia ruumide seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1 Ida-Virumaa Päästeteenistus Narva Komando.
7.2 Ida-Virumaa Tervisekaitsetalitus.
7.3 Narva Linnavalitsuse Linnavara-ja Majandusamet.
7.4 Narva Linnavalitsuse Arhitektuuri- ja Linnaplaneerimise Amet.
	8. RAKENDUSSÄTTED



8.1     Korraldus jõustub seadusega ettenähtud korras.
8.2     Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Ants Liimets

Linnapea

 Linnasekretär


PAGE  
2

